**Nr. 20903/16.05.2024**

**REFERAT DE APROBARE**

**la Proiectul de hotărâre privind aprobarea Regulamentului de acces şi vizitare a obiectivului turistic „Ansamblu monument istoric Castel Bánffy, sat Răscruci, comuna Bonțida”**

|  |
| --- |
| **Secțiunea 1** - **Motivul adoptării actului administrativ:** |
| * **Descrierea situației actuale:** |
| * 1. **Cerințe care reclamă necesitatea actului administrativ:**   Județul Cluj a fost beneficiarul proiectului “Restaurarea, conservarea și punerea în valoare a Ansamblului monument istoric Castel Banffy, sat Răscruci, comuna Bonțida, județul Cluj”, care a fost depus spre finanțare în cadrul Apelului de proiecte POR/2016/5/5.1/1 al Programului Operațional Regional 2014-2020, finanțat din Fondul European de Dezvoltare Regional. Obiectivul priorității de investiții 5.1 a avut în vedere conservarea, protejarea, promovarea și dezvoltarea patrimoniului natural și cultural, iar obiectivul general al proiectului l-a reprezentat restaurarea, conservarea și punerea în valoare a Ansamblului monument istoric Castel Banffy din satul Răscruci, comuna Bonțida.  Prin implementarea proiectului s-a dorit restaurarea și conservarea ansamblului monument istoric, format din clădirea castelului și parcul care-l înconjoară și deschiderea lui pentru vizitarea turiștilor, dar și pentru organizarea de evenimente culturale în vederea aducerii unui plus-valoare zonei, în vederea funcționării castelului ca și centru de evenimente culturale, creșterea potențialului turistic în comuna Bonțida și în zonele limitrofe.  Având în vedere că acest proiect s-a finalizat, în vederea punerii în valoare și a reglementării funcționării acestui obiectiv, a asigurării exploatării și folosirii în condiții corespunzătoare și de durată a acestui obiectiv turistic este necesar să se procedeze la stabilirea unui Regulament care să conțină principalele obligații ale proprietarului, ale administratorului și ale utilizatorilor obiectivului turistic „Ansamblul monument istoric Castel Bánffy, sat Răscruci, comuna Bonțida”. |
| * 1. **Cerinţe care reclamă oportunitatea actului administrativ:** |
| Județul Cluj, are calitate de proprietar al obiectivului- monument istoric Castel Banffy, teren și construcții, conform CF nr. 50409 Bonțida, nr. cadastral 50409, 50409-C1, 50409-C2, 50409-C3, 50409-C4 și totodată de beneficiar al proiectului finalizat “Restaurarea, conservarea și punerea în valoare a Ansamblului monument istoric Castel Banffy, sat Răscruci, comuna Bonțida, județul Cluj”.  Astfel, Județul Cluj consideră oportun a se proceda la aprobarea Regulamentului de acces și vizitare a obiectivului turistic care să conțină principalele obligații ale proprietarului, ale administratorului și ale utilizatorilor acestui obiectiv turistic, prin care să se stabilească accesul la obiectiv, programul și condițiile de vizitare, orarul de funcționare, utilizarea parcului și a spațiilor verzi, restricțiile impuse, obligațiile Județului Cluj privind accesul și vizitarea obiectivului turistic Castelului Bánffy, sancțiunile în cazul nerespectării obligațiilor impuse, etc |
| 1. **Schimbări preconizate:** |
| Aprobarea regulamentului va avea ca efect reglementarea funcționării obiectivului turistic Castelului Bánffy, a asigurării exploatării și folosirii în condiții corespunzătoare și de durată a acestuia. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu este cazul. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Având în vedere caracterul normativ al proiectului de hotărâre se vor respecta dispozițiile și termenele prevăzute de Legea nr. 52/2003 privind transparenţa decizională în administraţia publică, republicată, cu modificările și completările ulterioare. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Dupa aprobarea actului administrativ, regulamentul va fi pus în aplicare de către angajații Compartimentului Castel Banffy, dispozițiile acestuia fiind obligatorii pentru utilizatori și vizitatori. |
| **Secțiunea a 6-a - Anexe la referatul de aprobare:** |
| 1. Nu este cazul |

**INIȚIATOR,**

**Preşedinte**

**ALIN TIȘE**

**P R O I E C T DE H O T Ă R Â R E**

**privind aprobarea Regulamentului de acces şi vizitare a obiectivului turistic „Ansamblu monument istoric Castel Bánffy, sat Răscruci, comuna Bonțida”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ....................privind aprobarea Regulamentului de acces şi vizitare a obiectivului turistic „Ansamblu monument istoric Castel Bánffy, sat Răscruci, comuna Bonțida”, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 20903/16.05.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 20905/16.05.2024şi Avizul cu nr...... din ..... adoptat de Comisia de specialitate nr. …....…, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c), alin. (5) lit. d) și j) din Ordonanța de Urgență a Guvernului nr. 57/2019 privind Codul administrativ, cu modificările ulterioare;
* Legii nr. 422/2001 privind protejarea monumentelor istorice, republicată, cu modificările și completările ulterioare

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Regulamentul de acces şi vizitare a obiectivului turistic „Ansamblu monument istoric Castel Bánffy, sat Răscruci, comuna Bonțida”,prevăzut în **anexa** care face parte integrantă din prezenta hotărâre.

**Art. 2** Se mandatează Președintele Consiliului Județean Cluj să aprobe prin dispoziție măsurile necesare punerii în executare a regulamentului menționat la alineatul 1.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Juridică.

**Art. 4.** Prezenta hotărâre se comunică prin intermediul secretarului judeţului, în termenul prevăzut de lege, Direcției Juridice, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

Alin Tișe Simona Gaci

**Nr. …. din …………...**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului Județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**Preşedinte**

Alin Tișe

ANEXA

la Hotărârea Consiliului Județean nr. ………. / 2024

**REGULAMENTUL DE ACCES ŞI VIZITARE A OBIECTIVULUI TURISTIC „ANSAMBLU MONUMENT ISTORIC CASTEL BÁNFFY, SAT RĂSCRUCI, COMUNA BONȚIDA”**

**1. Dispoziții generale**

(1) Prezentul Regulament stabilește principalele drepturi și obligații ale proprietarului, administratorului și utilizatorilor obiectivului turistic „Ansamblul monument istoric Castel Bánffy, sat Răscruci, comuna Bonțida” în scopul exploatării și folosirii în condiții corespunzătoare și de durată a acestuia.

(2) Ansamblul monument istoric Castel Bánffy, sat Răscruci, comuna Bonțida este compus din: Clădirea principală Castel Bánffy, două clădiri administrative, clădire loc de joaca pentru copii, lac, parc și parcare și a fost finanțat prin Programul Operațional Regional 2014-2020, Axa prioritară 5 – Îmbunătățirea mediului urban și conservarea, protecția și valorificarea durabilă a patrimoniului cultural, Prioritatea de investiții 5.1 – Conservarea, protejarea, promovarea și dezvoltarea patrimoniului natural și cultural cu având ca obiectiv specific „Conservarea, protejarea, promovarea și dezvoltarea patrimoniului natural și cultural are ca obiectiv specific impulsionarea dezvoltării locale prin conservarea, protejarea și valorificarea patrimoniului cultural și a identității culturale”.

(3) În cadrul obiectivului turistic sunt permise activități de turism, agrement și activități socio-culturale, cu respectarea regulilor stabilite prin prezentul Regulament, acesta fiind obligatoriu pentru toți utilizatorii și vizitatorii.

(4) Activitățile și evenimentele culturale organizate în cadrul obiectivul turistic vor avea ca partener principal Consiliul Județean Cluj. Însemnele Consiliului Județean Cluj vor fi folosite în toate materialele de promovare ale activităților și evenimentelor.

(5) Folosirea în scop comercial a imaginilor fotografiate sau filmate în zona administrată, indiferent de suport, nu este permisă decât cu acordul prealabil al conducerii Consiliului Județean Cluj, în condițiile prevederilor legislative în vigoare.

**2. Reglementări specifice**

(1) Accesul și vizitarea obiectivului turistic sunt asigurate de personalul de specialitate din cadrul Consiliului Județean Cluj.

(2) Vizitarea obiectivului turistic se face individual sau în grupuri, cu respectarea orarului de vizitare și a condițiilor impuse de prezentul regulament, in baza unei cereri prealabile adresate președintelui consiliului județean și aprobată de către acesta. Capacitatea maximă a obiectivului este de: 100 persoane în clădirea Castelulului Bánffy, 50 persoane în clădirea administrativă C3 și 200 persoane în curtea obiectivului.

(3) Reprezentanții Consiliului Județean Cluj au dreptul de a interzice accesul oricărei persoane a cărei prezentă sau conduită este considerată a dăuna siguranței celorlalți participanți, obiectivului, reputației sau intereselor instituției.

(4) Vizitatorii sau participanții la evenimente/activități au obligația de a depozita deșeurile în cadrul spațiilor desemnate în acest sens.

(5) Se interzice fumatul atât în interiorul clădirilor, cât și în zona exterioară a obiectivului turistic, cu excepția zonelor marcate în acest sens ca și locuri de fumat, în exteriorul clădirilor.

(6) Consiliul Județean Cluj este absolvit de orice vină în cazul producerii oricărui accident ca urmare a nerespectării prevederilor prezentului regulament.

**3. Orarul de funcționare**

(1)Orarul de funcționare al obiectivului turistic este **de luni până duminică între orele 09:00 - 22:00.** Accesul ultimului vizitator individual sau grup poate avea loc cu cel puțin 45 de minute înainte de ora de închidere anunțată.

(2) Orarul de funcționare poate fi modificat prin dispoziția Președintelui Consiliului Județean Cluj în funcție de sezon sau în cazul unor situații speciale (activități culturale, artistice, filmări și sesiuni foto, delegații străine, etc).

**4. Accesul și utilizarea clădirilor**

(1) Accesul vizitatorilor sau utilizatorilor individuali sau în grup în cadrul obiectivului turistic va avea loc în timpul programului de funcționare, doar însoțit de personalul desemnat din cadrul Consiliului Județean Cluj și sub îndrumarea acestuia.

(2) Este interzis accesul în clădirea Castel Bánffy cu bagaje, exceptând: gențile de mână, pungile de dimensiuni standard și cărucioarele pliabile sau accesoriile pentru mobilitate, în cazul persoanelor cu dizabilități. Umbrelele, bastoanele și alte obiecte contondente sau ascuțite vor fi depozitate temporar, pe durata vizitei, în spațiul amenajat la intrarea în clădirea Castel Bánffy.

(3) Personalul de securitate desemnat al obiectivului turistic are dreptul să solicite vizitatorilor și utilizatorilor să prezinte la control conținutul bagajelor, aceștia având obligația de a se conforma.

(4) Accesul animalelor de companie este permis doar în curtea Castelului Bánffy, cu excepția câinilor ghizi, care pot însoți persoanele cu dizabilități și în interiorul clădirilor. Vizitatorii și utilizatorii au obligația de a lua toate măsurile necesare pentru menținerea curățeniei obiectivului și siguranța celorlalte persoane.

(5) Consiliul Județean nu își asuma răspunderea pentru niciun obiect pierdut/ deteriorat in timpul vizitării obiectivului.

(6) Obiectivul turistic poate fi închis temporar, total sau parțial, în următoarele situații:

1. în caz de perturbare a activității, încăierări, număr mare de vizitatori peste limita maximă, etc
2. în vederea efectuării lucrărilor necesare pentru repararea, reînnoirea, înlocuirea, întreținerea sau reorganizarea obiectivului turistic.
3. În caz de condiții meteorologice extreme, dacă nu poate fi asigurată siguranța vizitatorilor sau utilizatorilor.
4. **Accesul și utilizarea spațiilor verzi, parcului, aleilor și drumurilor de acces**
5. Spațiile verzi, parcul, aleile și drumurile de acces sunt destinate a fi utilizate în comun de către vizitatori și de participanți la evenimente/activități. Utilizarea acestora poate fi restricționată pe perioada activităților/evenimentelor socio-culturale programate.
6. Fiecare vizitator sau participant la evenimente/activități poate utiliza zonele destinate publicului, marcate în acest sens, în conformitate cu scopul acestora.
7. Vizitatorii sau participanții la evenimente/activități nu vor întreprinde nimic de natură a produce pagube sau a împiedica utilizarea legitimă de către alte persoane a spațiilor verzi și a parcului.
8. In situația organizării unui eveniment care poate avea ca efect deteriorarea spațiilor verzi, organizatorilor li se pot solicita asigurarea de măsuri de protecție speciale.
9. Se interzice utilizarea oricăror vehicule sau echipamente sportive, motorizate sau nemotorizate în zona spațiilor verzi, aleilor și a parcului, cu excepția celor utilizate de persoane cu dizabilități. Parcarea acestora se efectuează numai in zonele special amenajate și semnalizate.

**6. Accesul și utilizarea parcării**

(1) Parcarea aferentă obiectivului turistic este destinată utilizării de către personal, vizitatori sau participanți la evenimente/activități.

(2) În interiorul parcării, viteza maximă de deplasare este de 10 km pe ora.

(3) Fiecare conducător auto va parca autovehiculul astfel încât sa ocupe un singur loc de parcare si sa nu stânjenească ocuparea locurilor de parcare învecinate.

(4) Locurile de parcare rezervate persoanelor cu dizabilități vor putea fi utilizate doar de către autovehiculele ce au afișat cardul-legitimație eliberat de către autoritățile competente, ce conține semnul internațional reprezentativ.

(5) Este interzisă lăsarea în interiorul masinilor parcate a minorilor nesupravegheati, a animalelor de companie, a substantelor inflamabile sau obiectelor periculoase;

(6) Conducătorii auto vor respecta normele P.S.I. specifice (Prevenirea si Stingerea Incendiilor), fiind direcți răspunzători pentru eventualele prejudicii cauzate.

**7. Reguli în caz de cutremur sau incendiu**

(1) În cazul unui cutremur, vizitatorii sau utilizatorii trebuie să-și păstreze calmul, să nu alerge și să nu utilizeze liftul; este indicat ca ei să respecte îndrumarea personalului din cadrul Consiliului Județean Cluj.

(2) Clădirile sunt dotate cu butoane de alarmă marcate, prin care se declanșează alarma de incendiu, precum și planuri de evacuare.

(3) La declanșarea alarmei de incendiu, toate persoanele vor evacua clădirea. Evacuarea trebuie să se desfășoare într-o manieră ordonată, sub îndrumarea angajaților din cadrul Consiliului Județean Cluj și a personalului de securitate.

(4) Este strict interzisă utilizarea necorespunzătoare sau deteriorarea dispozitivelor de stingere a incendiilor.

(5) Consiliul Județean Cluj nu va fi ținut răspunzător pentru niciun accident care va fi cauzat din eroarea, imprudența sau neglijența vizitatorilor sau utilizatorilor.

(6) În caz de blocare a ieșirilor de urgență sau în cazul intervenirii în orice mod în funcționarea echipamentului de stingere a incendiilor, vizitatorii sau utilizatorii care sunt vinovați de blocarea sau distrugerea acestora, vor suporta consecințele acestor fapte.

**8. Interdicții impuse vizitatorilor sau utilizatorilor**

(1) Accesul în interiorul ansamblului este interzis în următoarele situații:

1. fără a fi însoțiți de personalul desemnat din cadrul Consiliului Județean Cluj.
2. Persoanelor sub 18 ani, neînsoțite de un adult;
3. în grupuri mai mari de 15 persoane la etajul clădirii castelului.
4. Persoanelor aflate sub influenta băuturilor alcoolice, drogurilor, substanțelor halucinogene, stupefiantelor etc.;
5. Persoanelor cu o ținuta indecenta, murdara, neadecvata, care incita la violenta sau promovează mesaje cu tente rasiste;
6. Persoanelor cu articole de vestimentație sau alte obiecte conținând simboluri cu caracter fascist, rasist sau xenofob;
7. Persoanelor cu un comportament indecent, agresiv, recalcitrant, care deranjează ordinea si liniștea celorlalți vizitatori;
8. Persoanelor ce dețin orice fel de armament, muniții, obiecte contondente, cu excepția personalului autorităților publice sau a personalului autorizat;
9. Cu materiale sau substanțe toxice, explozive, inflamabile, iritant-lacrimogene sau alte substanțe/materiale considerate a fi periculoase de legislația in vigoare;

(2) Următoarele activități sunt interzise:

1. inscripţionarea/zgârierea pereților si a podelelor, deteriorarea sau utilizarea neadecvata a oricarui element din dotarea obiectivului, aruncarea cu obiecte de la înălțime, expunerea peste balustradă a vizitatorilor;
2. fumatul în incinta Castelul Bánffy cu excepția locurilor indicate pentru fumat aflate în exteriorul clădirilor.
3. pescuitul, scăldatul și accesul neautorizat pe suprafața lacului.

(3) Vizitarea obiectivului turistic nu este recomandată persoanelor care suferă de diferite afecțiuni pentru care nu este recomandat efortul fizic .

**9. Obligațiile personalului de specialitate**

(1) Obligațiile personalului de specialitate din cadrul Consiliului Județean Cluj, desemnat pentru desfășurarea activităților de administrare a obiectivului:

* 1. Să permită accesul vizitatorilor și utilizatorilor în obiectiv, numai în condițiile prevăzute în prezentul regulament;
  2. Să nu permită activități de comercializare a bunurilor în incinta obiectivului, cu excepția celor autorizate;
  3. Să vegheze la menținerea curățeniei în jurul și în interiorul obiectivului turistic și să ia toate măsurile pentru menținerea în stare de funcționare a tuturor dotărilor acestuia;
  4. Să transmită recomandările primite de la vizitatori și utilizatori superiorilor ierarhici și să întocmească, în condițiile legii, răspunsul la sesizările și reclamațiile vizitatorilor privitoare la obiectivul turistic;
  5. Să ia toate măsurile privitoare la respectarea regulilor privind paza contra incendiilor și a regulilor privind protecția muncii.
  6. Să asigure ghidaj în limba engleză, în situația în care există solicitări în acest sens, formulate cu cel puțin trei zile lucrătoare anterior datei vizitei.
  7. Să constate contravenții și să aplice amenzi, conform prevederilor prezentului regulament și a dispozițiilor legale incidente.

(2) Angajații Consiliului Județean Cluj sunt identificabili prin legitimații și au autoritatea de a solicita vizitatorilor respectarea prezentului regulament. În situații deosebite, personalul instituției poate solicita vizitatorilor sau utilizatorilor să părăsească obiectivul sau să îi conducă în afara incintei obiectivului turistic, cu sau fără ajutorul forțelor de ordine.

**10. Contravenții**

(1) Următoarele fapte constituie contravenție și se sancționează după cum urmează:

a) nerespectarea dispoziţiilor art. 8 alin.(1) lit. a), b), c), d), e) și f), cu amendă de la 200 lei la 1000 lei.

b) nerespectarea dispoziţiilor art. 8 alin.(1) lit. g), h) și i) și alin. (2) lit. a), b) și c) cu amendă de la 500 lei la 2.000 lei.

(2) Constatarea contravenţiilor la prezentul regulament de vizitare şi aplicarea sancţiunilor prevazute la alin. (1) se face prin împuterniciţi ai Preşedintelui Consiliului Judeţean Cluj, stabiliți prin dispoziția acestuia.

(3) Contravenientul poate achita pe loc sau în termen de cel mult 48 de ore de la data încheierii procesului-verbal de constatare a contravenției ori, după caz, de la data comunicării acestuia, jumătate din minimul amenzii prevăzute la alin. (1), agentul constatator având obligația de a menționa despre aceasta posibilitate în procesul-verbal de constatare a contravenției, anexă la prezentul regulament.

(4) Dispozițiile referitoare la contravenții prevăzute la art. 10 se completează cu prevederile Ordonanței Guvernului nr. 2/2001 privind regimul juridic al contravențiilor, aprobata prin Legea nr. 180/2001, cu modificările şi completările ulterioare.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

Alin Tișe Simona Gaci

Nr. 20905/16.05.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** |  |
| **Compartiment de resort:** | Direcția Juridică |
| **Secțiunea 1 - Documentare și analiză:** | |
| Județul Cluj a fost beneficiarul proiectului “Restaurarea, conservarea și punerea în valoare a Ansamblului monument istoric Castel Banffy, sat Răscruci, comuna Bonțida, județul Cluj”, depus spre finanțare în cadrul Apelului de proiecte POR/2016/5/5.1/1 al Programului Operațional Regional 2014-2020, finanțat din Fondul European de Dezvoltare Regional. Obiectivul priorității de investiții 5.1 a avut în vedere conservarea, protejarea, promovarea și dezvoltarea patrimoniului natural și cultural, iar obiectivul general al proiectului l-a reprezentat restaurarea, conservarea și punerea în valoare a Ansamblului monument istoric Castel Banffy din satul Răscruci, comuna Bonțida.  Prin implementarea proiectului s-a dorit restaurarea și conservarea ansamblului monument istoric, format din clădirea castelului și parcul care-l înconjoară și deschiderea lui pentru vizitarea turiștilor, dar și pentru organizarea de evenimente culturale în vederea aducerii unui plus-valoare zonei, în vederea funcționării castelului ca și centru de evenimente culturale, creșterea potențialului turistic în comuna Bonțida și în zonele limitrofe.  Având în vedere că acest proiect s-a finalizat, în vederea punerii în valoare și a reglementării funcționării, a asigurării exploatării și folosirii în condiții corespunzătoare și de durată a acestui obiectiv turistic este necesar să se procedeze la stabilirea unui Regulament care să conțină principalele obligații ale proprietarului, ale administratorului și ale utilizatorilor obiectivului turistic „Ansamblul monument istoric Castel Bánffy, sat Răscruci, comuna Bonțida”. | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| Conform prevederilor art. 173 alin. (1) lit. c), alin. (5) lit. d) și j) din Ordonanța de Urgență a Guvernului nr. 57/2019 privind Codul administrativ, cu modificările ulterioare,  (*1) Consiliul judeţean îndeplineşte următoarele categorii principale de atribuţii:*  *……………..*  *c) atribuţii privind administrarea domeniului public şi privat al judeţului;*  *(5) În exercitarea atribuţiilor prevăzute la alin. (1) lit. d), consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind:*  *………….*  *d) cultura;*  *…………..*  *j) conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale;*  Astfel, este competența Consiliului Județean Cluj de a aproba măsurile necesare pentru punerea în valoare și a reglementării funcționării în condiții corespunzătoare și de durată a acestui obiectiv turistic. | |
| **Secțiunea a 3-a** **- Efecte preconizate ale aplicării actului administrativ** (*impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului*)**:** | |
| Prin adoptarea proiectului de hotărâre se vor obține următoarele rezultate/beneficii:   * Reglementarea funcționării, asigurarea exploatării și folosirii în condiții corespunzătoare și de durată a obiectivului turistic „Ansamblul monument istoric Castel Bánffy, sat Răscruci, comuna Bonțida ; * Conservarea și punerea în valoare a Ansamblului monument istoric Castel Banffy din satul Răscruci, comuna Bonțida ; * Creșterea potențialului turistic în comuna Bonțida și în zonele limitrofe | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: Director executiv | Iliescu Ștefan | 16.05.2024 |  |
| Elaborat: Șef Birou Administrare Patrimoniu | Danci Alin | 16.05.2024 |  |

|  |  |  |  |  |  |  |
| --- | --- | --- | --- | --- | --- | --- |
| **CIRCUIT PROIECT DE HOTĂRÂRE** | | | | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | | | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură | |
| Direcția Juridică | 16.05.2024 | | |  | Raport întocmit | |
|  | | | | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | | | | |
| Numele și prenumele consilierului juridic | Semnătura persoanei competente pentru nominalizare | | | | Aviz acordat/  Refuz aviz/  semnătură | |
| Groza Raluca |  | | | | avizat | |
|  | | | | | | |
| **3. Transmitere proiect în vederea avizării pentru legalitate de către secretarul general al judeţului** | | | | | | |
| Numele și prenumele secretarului general al județului | Caracterul normativ sau individual al proiectului | | | | Avizul acordat/  Refuz aviz/  semnătură | |
| Simona Gaci | normativ | | | | avizat | |
|  |  | | | |  | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | | | | |
| Comisia de specialitate nominalizată | | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | | | Avizul adoptat/  Aviz implicit favorabil |
| 4 | |  |  | | |  |